CELEX: 62021TN0524
Language: da
Date: 2021-08-27 00:00:00
Title: Sag T-524/21: Sag anlagt den 27. august 2021 — Saure mod Kommissionen

11.10.2021   
            
            
               DA
            
            
               Den Europæiske Unions Tidende
            
            
               C 412/28
            
         
      Sag anlagt den 27. august 2021 — Saure mod Kommissionen
      (Sag T-524/21)
      (2021/C 412/31)
      Processprog: tysk
      
         Parter
      
      
         Sagsøger: Hans-Wilhelm Saure (Berlin, Tyskland) (ved Rechtsanwalt C. Partsch)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 13. juli 2021 om afslag på den af sagsøgeren fremsatte begæring om aktindsigt i Kommissionens dokumenter ved udstedelse af kopier af Kommissionens samlede kommunikation med firmaet AstraZeneca plc eller med dets datterselskaber, med Bundeskanzleramt Deutschland eller med Bundesministerium der Gesundheit vedrørende firmaet AstraZeneca plc. eller dets datterselskaber fra den 1. april 2020 og navnlig vedrørende mængden af de af AstraZeneca plc. tilbudte covid-19-vacciner og leveringstiden herfor, annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at sagsøgeren har ret til aktindsigt i de i sagen omtvistede dokumenter fra Europa-Kommissionen i henhold til artikel 2, stk. 1, i forordning (EF) nr. 1049/2001 (1). Kommissionens afslag tilsidesætter denne bestemmelse.
               
            
                  2.
               
               
                  Andet anbringende om, at udelukkelsesgrunden i henhold til artikel 4, stk. 2, andet led, i forordning (EF) nr. 1049/2001 ikke er til hinder for sagsøgerens ret til aktindsigt. Denne udelukkelsesgrund er tidsmæssigt begrænset og gælder kun for verserende retssager og igangværende drøftelser. Den i Belgien verserende sag mod AstraZeneca med nr. 2021/48/C vedrører helt andre faktiske omstændigheder og er allerede blevet afsluttet ved dom af 18. juni 2021. Betingelserne om, at princippet om processuel ligestilling og retsplejereglerne er blevet tilsidesat, er heller ikke opfyldt, da alle de berørte sager allerede er blevet afsluttet.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).